Але перадусім важныя ўспаміны з часоў дэпутацтва палітыка, калі так жыва прыпамінаюцца дэталі жыцця беларусаў за Польшчай урада Скульскага. Васіль Рагуля трапна апісвае перакруты польскай нацыянальнай палітыкі, падаючы проста два словы — дэнацыяналізацыя і паланізацыя. А потым, як вусцішны жарт, падае словы самога прэм’ера Скульскага пра тое, што праз 50 год усіх беларусаў Польшчы можна будзе пасадзіць на адной канапцы. У нечым прыгаданыя словы прарочыя — на сёння беларусаў у Польшчы катастрафічна мала.